החל מיום 20.12.2015, נפגעי פעולות איבה העומדים בקריטריונים שיפורטו להלן זכאים להנחה בתשלום חשבון החשמל.
היות שחשבון החשמל מגיע בד"כ פעם בחודשיים, ההנחה תינתן על צריכת עד 800 קוט"ש בכל חשבון.
נקבעה לו דרגת נכות בשיעור של 50% לפחות על-פי חוק התגמולים לנפגעי פעולות איבה.
נקבעה לו דרגת נכות בשיעור הנמוך מ-50% על-פי החוק, והוא מקבל תגמול קיום קבוע בהתאם להוראות משרד הביטחון.
משרד הביטחון מעביר לחברת החשמל קובץ מעודכן ובו שמות הזכאים להנחה.
ההנחה תינתן רק למי שיש לגביו התאמה בין הנתונים הרשומים בחברת החשמל לבין הנתונים המתקבלים ממשרד הביטחון (מי שרשום כמקבל התגמול). ההנחה ניתנת על-פי השם ומספר תעודת הזהות של הזכאי, כפי שהוא רשום בחוזה עם חברת החשמל.
אוחזר מתוך "https://www.kolzchut.org.il/he/הנחה_בחשבון_חשמל_לנפגע_פעולת_איבה"